El Col·legi Juan XXIII inaugura l’exposició del seu VI Certamen Pictòric
2025-07-24

El Saló d’Actes del Col·legi Patronat Juan XXIII acollirà dimecres que ve 5 d’abril, a partir de les 19 h, la inauguració de l’exposició amb les obres que han participat en el VI Certamen Pictòric que el centre escolar convoca anualment i en el qual han participat alumnes residents a Burjassot o que pertanyen a qualsevol col·legi públic, concertat o privat de la població, en qualsevol dels períodes de formació (Primària, Secundària, Batxiller o Cicles formatius), a més d’antics alumnes del Juan XXIII.

L’acte també servirà per a lliurar els premis als guanyadors i les guanyadores de cada categoria. Els guanyadors les edats dels quals estiguen compreses entre els 6 i 9 anys rebran, com a premi, un diploma i un maletí de pintures. Els alumnes guanyadors les edats dels quals estiguen compreses entre els 10 i 12 anys rebran un diploma i un val de 50 €; els guanyadors entre 13 i 16 anys rebran un diploma i 100 euros en metàl·lic, mentre que els guanyadors amb edats entre els 17 i els 20 anys, rebran un diploma i 150 euros en metàl·lic.

Les obres podran contemplar-se, en l’exposició que romandrà durant tot el mes d’abril, en el Saló d’Actes del centre.